text: Filmsfelagið: Hvar er Anna Frank?
text: #000001
text: Við 11 ára aldursmarki fer Filmsfelagið nú at vísa eina av heimsins kendastu holocaust søgum. Talan er um søguna um Onnu Frank, sum er gjørd á ein heilt nýggjan hátt.
text: #000003
text: Filmurin "Hvar er Anna Frank?" verður sýndur í Havnar Bio mikudagin 28. september. Filmurin er frá 2021 og er 99 minuttir langur.
text: #000004
text: Tað er Oscartilnevndi ísraelski leikstjórin, Ari Folman, ið gjørdi "Waltz with Bashir", sum Filmsfelagið eisini hevur víst, ið nú hevur gjørt søguna um Onnu Frank til animatiónsfilm í fullari spælifilmslongd. Foreldrini hjá Folman vórðu send til Auschwitz við sama toki sum Anna Frank.
text: #000005
text: - Eg vóni, at eg fái høvið at siga tær alt tað, ið eg ongantíð havi sagt nøkrum øðrum, skrivaði trettan ára gamla Anna Frank í 1942 til upphugsaðu vinkonuna, Kitty, sum hon ognaði dagbókina.
text: #000006
text: Tað er kvøld í Amsterdam, og vit eru á okkara døgum. Hin reyðhærda Kitty tekur seg úr skorpuni á stadnaða blekkinum í væl goymdu dagbókini í minnissavninum hjá Onnu Frank.
text: #000007
text: - Hvar ert tú, spyr Kitty, tá hon eftir at hava leitið eftir kenda navninum og søguni, men kortini ikki finnur hana nakrastaðni í dagsins Evropa.
text: #000008
text: Sannførd, um at Anna Frank er at finna onkustaðni úti í Evropa, fer Kitty at leita eftir vinkonuni. Á ferðini fær hon nýggjar vinir, upplivir gandakendar løtur og verður mint á, hví søgan hjá Onnu Frank enn hevur gildi og týdning, 80 ár eftir at ein trettan ára gomul genta skrivaði hana.
text: #000010
text: Ari Folman hevur gjørt ein fagnaðan familjufilm, sum við kendu dagbókini í hondini, førir okkum kærleiksfult inn í flóttalegur, har Kitty spyr, um tey hava sæð Onnu Frank. Ein nemandi filmur um tann órætt, allir flóttar eru fyri, skrivar Filmsfelagið í tíðindaskrivi.
text: #000011
text: Lisa Børud kemur á Kristfest
text: #000015